স্টাফ রিপোর্টার ॥ সাবেক অর্থমন্ত্রী কিবরিয়া হত্যা মামলার চার্জশীট থেকে হবিগঞ্জ জেলা বিএনপির সাধারন সম্পাদক মেয়র আলহাজ্ব জি কে গউছের নাম প্রত্যাহারের দাবীতে হবিগঞ্জ জেলা স্বেচ্ছাসেবক দলের উদ্যোগে বিক্ষোভ মিছিল ও প্রতিবাদ সমাবেশ অনুষ্ঠিত হয়েছে। গতকাল শুক্রবার সন্ধার পর দলের অস্থায়ী কার্যালয়ে এই প্রতিবাদ সমাবেশ অনুষ্ঠিত হয়। জেলা স্বেচ্ছাসেবক দলের যুগ্ম আহ্বায়ক জাহেদুল আলম চৌধুরী জাক্কু’র সভাপতিত্বে ও শারফিন চৌধুরী রিয়াজের পরিচালনায় অনুষ্ঠিত সমাবেশে প্রধান অতিথি হিসেবে উপস্থিত ছিলেন জেলা বিএনপির সহ-সভাপতি এডভোকেট মঞ্জুর উদ্দিন আহমেদ শাহীন। বিশেষ অতিথি হিসেবে উপস্থিত ছিলেন স্বেচ্ছাসেবক দলের কেন্দ্রীয় নির্বাহী কমিটির সদস্য ও জেলা বিএনপির যুগ্ম সাধারণ সম্পাদক মিজানুর রহমান চৌধুরী, জেলা বিএনপির যুগ্ম সাধারণ সম্পাক এডভোকেট হাজী নুরুল ইসলাম, কোষাধ্যক্ষ হাজী এনামুল হক, জেলা ...